Manuscrito Encontrado em Accra

El Manuscrito Encontrado em Accra ("Manscrìto catà fóra a Accra") el xe on łìbro del scridór Braxiłiàn Paulo Coelho del 2012.

 Stòria e tèmi tratài 
Nte na Jeruxałème ciapà co łe bónbe par vìa de ła Prima cruxàda, el 14 Lujo 1099 on òmo vècio e sàvio de orìzene grèghe el rancùra tuti i abitanti de ła sità inte ła piaça ndo ca do mìłe àni fa Ponsio Piłato el ga dàsto Jesu a ła cróxe.
Ł'autór el fa finta de èsar on cèo de vintiùn àni de famégia cristiàn ca el ga scoltà da póco łe parółe del vècio sàvio (cognoxesto domè cofà el Còpto) e el xe drìo scrìvarle xoxo vanti ca ła sità ła vègna invàxa e desfà da i croxài.El scumìçio del łìbro el ponta asè sora ła magnèra de vìvar condivìxa de tre rełijùni difarènti (el Cristianèximo, l' Ixlam e l'Evraìxmo) ca no ła se podarà mìa mai pì catàr inte el mondo fìn ca łe paròłe del Còpto no łe végnarà realtà, e daspò el naradòr el tàca co ła fòła vera e pròpia: el discorso. El discórso el xe spartìo in tante difarènti dimande ca ła zénte inte ła piaça ła ghe fa al Còpto (pa' exenpio: "Ł'amór no el ga gnànca vołésto vardarme, parcòsa xeła sta ròba?" o anca "Còsa xeła ła bełésa?") e a łe só rispòste.El łìbro el tràta dei sentimìnti pì fondi de l'ànemo omàn, el'invìta a pensàr e xe tuto traversà da na fiłoxofìa del Carpe Diem.

Categoria:Òpare łiteràrie del XXI secoło